ai4bharat/Pralekha huggingface dataset:
ప్రధాన మంత్రి కార్యాలయం
మహిళ లహాకీ జట్టు సాహసం తో ఆడి, గొప్ప నేర్పు ను కనబరచింది: ప్రధాన మంత్రి
టోక్యో ఒలింపిక్స్ 2020 లో నేడు ఆడిన ఆట లోను, ఇంతవరకు జరిగిన పోటీల లోను మన మహిళ ల హాకీ జట్టు సాహసం తో ఆడి, గొప్ప నైపుణ్యాన్ని కనబరచిందని ప్రధాన మంత్రి శ్రీ నరేంద్ర మోదీ అన్నారు. జట్టు ను చూసి తాను గర్విస్తున్నానని రాబోయే ఆట లోను, భావి ప్రయాసల లో వారికి మంచి అదృష్టం దక్కాలని కోరుకుంటున్నాను అని కూడా ఆయన అన్నారు.
‘‘ #Tokyo2020 లో మనం జ్ఞాపకం పెట్టుకొనే ఒక విషయం ఏమిటి అంటే అది మన హాకీ జట్ల బ్రహ్మాండమైన ప్రదర్శన.
ఈ రోజు న, మరి అలాగే ఇంతవరకు జరిగిన ఆటల లో మన మహిళ ల హాకీ జట్టు చొరవ తీసుకొని ఆడి గొప్ప ప్రావీణ్యాన్ని ప్రదర్శించింది. జట్టు ను చూస్తే గర్వం గా ఉంది. ఇప్పుడు ఆడే ఆట తో పాటు ఇకముందు ఆడే ఆటల లోనూ అదృష్టం వరించు గాక ’’ అని ప్రధానమంత్రి ఒక ట్వీట్ లో పేర్కొన్నారు.
(
ప్రధాన మంత్రి కార్యాలయం
జి-20 సదస్సు నేపథ్యంలో "భూగోళం పరిరక్షణ : సి.ఎస్.ఐ. విధానం" అనే అంశంపై నిర్వహించిన కార్యక్రమంలో ప్రధానమంత్రి చేసిన ప్రసంగ పాఠం
గౌరవనీయులైన దేశాధినేతలారా !
ఈ రోజు, మనం, ప్రపంచ మహమ్మారి ప్రభావాల నుండి మన పౌరులను, మన ఆర్థిక వ్యవస్థలను రక్షించడంపై దృష్టి కేంద్రీకరించాము. అదే సమయంలో, వాతావరణ మార్పులపై పోరాడటానికి మన దృష్టిని కేంద్రీకరించడం కూడా అంతే ముఖ్యం. వాతావరణ మార్పు అనేది కేవలం భూ సంబంధమైన విషయంగా మాత్రమే కాకుండా సమగ్రమైన, విస్తృతమైన, సంపూర్ణ మార్గంలో పోరాడాలి. పర్యావరణానికి అనుగుణంగా మన సాంప్రదాయ జీవన విధానాలతో పాటు, నా ప్రభుత్వం యొక్క నిబద్ధతతో ప్రేరణ పొందిన భారతదేశం తక్కువ స్థాయి కార్బన్ మరియు వాతావరణ-స్థితిస్థాపక అభివృద్ధి పద్ధతులను అనుసరించింది.
భారతదేశం మన పారిస్ ఒప్పంద లక్ష్యాలను చేరుకోవడంతో పాటు, వాటిని మించిందన్న విషయాన్ని మీతో పంచుకోవడం నాకు చాలా ఆనందంగా ఉంది. భారతదేశం అనేక విషయాల్లో పటిష్టమైన చర్యలు తీసుకుంది. మేము ఎల్.ఈ.డి. దీపాలకు ప్రాచుర్యం కల్పించాము. ఇది సంవత్సరానికి 38 మిలియన్ టన్నుల కార్బన్ డయాక్సైడ్ ఉద్గారాలను తగ్గిస్తుంది. మా ఉజ్జ్వల పథకం ద్వారా 80 మిలియన్ల గృహాలకు పొగ లేని పొయ్యిలను సమకూర్చడం జరిగింది. ప్రపంచవ్యాప్తంగా అతి పెద్ద స్వచ్ఛ ఇంధన కార్యక్రమాలలో ఇది ఒకటి.
ఒకసారి వినియోగించే ప్లాస్టిక్  లను తొలగించే ప్రయత్నాలు కొనసాగుతున్నాయి; మా అటవీ ప్రాంతం పరిధి విస్తరిస్తోంది; సింహాలు, పులుల సంఖ్య పెరుగుతోంది; 2030 సంవత్సరానికి 26 మిలియన్ హెక్టార్ల క్షీణించిన భూమిని పునరుద్ధరించాలని మేము లక్ష్యంగా పెట్టుకున్నాము; మేము వృత్తాకార ఆర్థిక వ్యవస్థను ప్రోత్సహిస్తున్నాము. మెట్రో రైలు మార్గాలు, జల మార్గాలు వంటి అనేక రేపటి తరం మౌలిక సదుపాయాలను భారతదేశం తయారు చేస్తోంది. సౌలభ్యం మరియు సామర్థ్యంతో పాటు, ఇవి, పరిశుభ్రమైన వాతావరణానికి కూడా దోహదం చేస్తాయి. 175 గిగా వాట్ల పునరుత్పాదక శక్తి ని 2022 లోపు చేరుకోవాలనే లక్ష్యాన్ని అంతకంటే ముందే చేరుకుంటాము. ఇప్పుడు, మేము 2030 నాటికి 450 గిగా వాట్ల రికార్డును సాధించాలనే ప్రయత్నంలో పెద్ద అడుగు వేస్తున్నాము.
గౌరవనీయులైన దేశాధినేతలారా !
అంతర్జాతీయ సౌర కూటమి  88 సభ్య దేశాల కలయికతో వేగంగా అభివృద్ధి చెందుతున్న అంతర్జాతీయ సంస్థలలో ఒకటి. వేలాది మంది వాటాదారులకు శిక్షణ ఇవ్వడానికి మరియు పునరుత్పాదక ఇంధనంలో పరిశోధన మరియు అభివృద్ధిని ప్రోత్సహించడానికి, బిలియన్ డాలర్లను సమీకరించే ప్రణాళికలతో, కర్బన ఉద్గారాలను తగ్గించడానికి ఐ.ఎస్.ఏ. దోహదం చేస్తోంది. ఇందుకు మరో ఉదాహరణ - విపత్తు నిరోధక మౌలిక సదుపాయాల కూటమి.
జి-20 లోని 9 దేశాలతో సహా మొత్తం 18 దేశాలు, 4 అంతర్జాతీయ సంస్థలు ఇప్పటికే కూటమిలో చేరాయి. ప్రకృతి వైపరీత్యాల సమయంలో ఇన్ఫ్రా డ్యామేజ్ అనే విషయానికి అనుకున్నంత ప్రాచుర్యం లభించలేదు. దీనివల్ల పేద దేశాలు ఎక్కువగా ప్రభావితమవుతాయి. కాబట్టి, ఈ కూటమి అవసరం చాలా ముఖ్యం.
గౌరవనీయులైన దేశాధినేతలారా !
నూతన మరియు స్థిరమైన సాంకేతిక పరిజ్ఞానాల విభాగంలో పరిశోధన మరియు ఆవిష్కరణలను మరింత పెంచడానికి ఇది ఉత్తమ సమయం. ఈ విషయంలో, మనం సహకారం మరియు భాగస్వామ్యంతో కుందుకు వెళ్ళాలి. అభివృద్ధి చెందుతున్న దేశాలకు సాంకేతికత, మరియు ఆర్ధిక సహకారాల మద్దతుఎంత ఎక్కువగా ఉంటే, తద్వారా ప్రపంచం మొత్తం వేగంగా అభివృద్ధి చెందే అవకాశం అంత ఎక్కువగా ఉంటుంది.
గౌరవనీయులైన దేశాధినేతలారా !
మానవత్వం అభివృద్ధి చెందాలంటే, ప్రతి ఒక్క వ్యక్తి అభివృద్ధి చెందాలి. శ్రమను ఉత్పత్తి యొక్క కారకంగా మాత్రమే చూడకుండా, ప్రతి కార్మికుడి మానవ గౌరవం మీద దృష్టి ఉండాలి. అటువంటి విధానం మన భూ గ్రహాన్ని సురక్షితంగా కాపాడటానికి ఉత్తమమైన హామీ అవుతుంది.
ధన్యవాదములు ...
రక్షణ మంత్రిత్వ శాఖ
కొచ్చిలోని సదరన్ నావల్ కమాండ్లో ప్రపంచ పర్యావరణ దినోత్సవ వేడుకలు
కొచ్చిలోని సదరన్ నావల్ కమాండ్లో శుక్రవారం ప్రపంచ పర్యావరణ దినోత్సవం నిర్వహించారు. ‘జీవ వైవిధ్యానికి’ తగిన ప్రాధాన్యతనిస్తూ పర్యావరణ దినోత్సవ వేడుకల్ని నిర్వహించాయి. ఈ కార్యక్రమంలో నావికా దళం చురుగ్గా పాల్గొంది. సామాజిక దూరం పాటించడంతో పాటు ఇతర కోవిడ్-19 భద్రతా ప్రోటోకాల్లకు కట్టుబడుతూ ఈ కార్యక్రమం నిర్వహించారు.
(3500లకు పైగా మొక్కలు నాటారు..
కేరళకు చెందిన కన్జర్వేటర్ ఆఫ్ ఫారెస్ట్స్ డాక్టర్ మీనాక్షి ప్రపంచ పర్యావరణ దినోత్సవం పురస్కరించుకొని సదరన్ నావల్ కమాండ్కు  దాదాపు 3500లకు పైగా వివిధ రకాల మొక్కలను అందజేశారు. కాగా ఈ మొక్కలను ఎస్ఎన్సీ దళం ప్రపంచ పర్యావరణ దినోత్సవాన్ని పురస్కరించుకొని కొచ్చి నగరంలో వివిధ ప్రాంతాలలో నాటారు. వైస్ అడ్మిరల్ ఎ.కె. చావ్లా, ఫ్లాగ్ ఆఫీసర్ కమాండింగ్-ఇన్-చీఫ్, ఎస్ఎన్సీ కమోడోర్ అనిల్ జోసెఫ్, కొచ్చి ఏరియా స్టేషన్ కమాండర్, డాక్టర్ మీనాక్షితో కలిసి వీనావల్ బేస్ ఏరియా నందు మొక్కల్ని నాటే కార్యక్రమం చేపట్టారు. నావల్ బేస్తో పాటుగా వివిధ ప్రాంతాల లో కూడా మొక్కలు నాటే కార్యక్రమాలను చేపట్టారు.
వివిధ నావికా దళ యూనిట్లలోనూ..
నావల్ బేస్ మరియు పరిసర ప్రాంతాలలో ప్లాస్టిక్ వ్యర్థాలను తొలగించడానికి ప్రాధాన్యతనిస్తూ ‘క్లీన్-అప్’ డ్రైవ్ను ఈ సందర్భంగా చేపట్టారు.ఈ కార్యక్రమంలో భాగంగా, వెండురుతి ఛానెల్ను బయోడిగ్రేడబుల్ కాని వస్తువులను శుభ్రపరిచారు. ఎజిమాలా, కోయంబత్తూర్, గోవా, గుజరాత్లోని జామ్నగర్, మహారాష్ట్రలోని లోనావ్లా, ఒడిశాలోని చిల్కా, ముంబైలోని మలాడ్ వద్ద ఉన్న ఇతర అవుట్ స్టేషన్ నావికా దళ యూనిట్లలోనూ ప్రపంచ పర్యావరణ
దినోత్సవం సందర్భంగా పలు కార్యక్రమాలు నిర్వహించారు. దీనికి తోడు పోర్ట్ కొచ్చి వద్ద తీరప్రాంత శుభ్రత కార్యక్రమాన్ని కూడా చేపట్టారు.
మేము సైతం అంటూ పిల్లలు కూడా..
నేవీ చిల్డ్రన్ స్కూల్ మరియు కేవీలలోని పిల్లలు ఆన్లైన్ ద్వారా ఉపన్యాసాలు మరియు వెబ్నార్ల ద్వారా ప్రపంచ పర్యావరణ దినోత్సవ వేడుకల కార్యక్రమాల్లో చాలా చురుకుగా పాల్గొన్నారు. లేడీస్ ఆఫ్ నేవీ వైవ్స్ వెల్ఫేర్ అసోసియేషన్  కూడా మొక్కలు నాటే కార్యక్రమాన్ని చేపట్టింది. “మా పర్యావరణం మరియు జీవవైవిధ్యం పట్ల బాధ్యత” అనే సందేశాన్ని చాలా విస్తృతంగా వ్యాప్తి చేయడానికి వివిధ ఆన్లైన్ వేదికలను విస్తృతంగా ఉపయోగించుకుంది. ఈ సందర్భంగా ప్లాస్టిక్పై నిషేధం అంశాన్ని పునరుద్ఘాటించారు.ఈ కార్యక్రమాంలో హాజరైన పిల్లలు ప్లాస్టిక్ కాకుండా బయో డీగ్రేడబుల్ క్యారీ బ్యాగ్లను మాత్రమే ఉపయోగించుతామని ప్రతిజ్ఞ చేశారు. వైస్ అడ్మిరల్ ఎ.కె. చావ్లా ఈ వేడుకల్లో పాల్గొన్న వారితో ముచ్చటిస్తూ వారి హృదయపూర్వకపు కృషిని అభినందించారు. మన భవిష్యత్ తరాల కోసం స్థిరమైన మరియు ఆరోగ్యకరమైన మేటి పర్యావరణ వ్యవస్థను సృష్టించడానికి మరియు పెంచేలా చర్యలు చేపట్టాలని ఆయన ప్రోత్సహించారు.
ప్రధాన మంత్రి కార్యాలయం
జాతీయ విద్యా విధానం-2020 పై జరిగే గవర్నర్ల సమావేశాన్ని ఉద్దేశించి ప్రసంగించనున్న గౌరవనీయ రాష్ట్రపతి, గౌరవనీయ ప్రధాన మంత్రి
భారతదేశ రాష్ట్రపతి గౌరవనీయులు శ్రీ రామ్ నాథ్ కోవింద్, ప్రధాన మంత్రి గౌరవనీయులు శ్రీ నరేంద్ర మోదీ 2020 సెప్టెంబర్ 7వ తేదీన ఉదయం 10.30 గంటలకు జాతీయ విద్యావిధానంపై ఏర్పాటైన గవర్నర్ ల సమావేశం ప్రారంభ సదస్సు ను ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించనున్నారు.
‘‘ఉన్నత విద్య లో పరివర్తన ను తీసుకురావడం లో జాతీయ విద్యావిధానం-2020 పాత్ర’’ అనే అంశం పై ఈ సమావేశాన్ని భారత ప్రభుత్వ విద్యా మంత్రిత్వ శాఖ ఏర్పాటు చేసింది.
ఇదివరకటి జాతీయ విద్యావిధానాన్ని 1986 లో ప్రకటించారు. 34 సంవత్సరాల తరువాత, ఇరవై ఒకటో శతాబ్దం లో ప్రకటించిన తొలి విద్యావిధానమే ఈ ‘జాతీయ విద్యావిధానం-2020’ . పాఠశాల విద్య, ఉన్నత విద్య.. ఈ రెండు స్థాయిలలో ప్రధాన సంస్కరణల కోసం ఎన్ఇపి-2020 ని తీసుకురావడం జరిగింది.
భారతదేశాన్ని న్యాయబద్ధమైన, జ్ఞానభరిత సమాజం గా తీర్చిదిద్దడం కోసం కొత్త జాతీయ విద్యావిధానం కృషి చేస్తుంది. భారతదేశ మూలాలు కీలకంగా ఉండే ఒక విద్యావ్యవస్థ ను నిర్మించడంతో పాటు, భారతదేశాన్ని ప్రపంచంలో ఒక అత్యంత శక్తిశాలి దేశం గా కూడా తయారు చేయడం ఈ విధానం ముఖ్యోద్దేశం.
దేశం లో విద్యావ్యవస్థ లో ఒక సమగ్ర మార్పు ను తీసుకువచ్చి, భారతదేశ మాన్య ప్రధాన మంత్రి ఆలోచనల ప్రకారం నూతన ‘ఆత్మనిర్భర్ భారత్’ నిర్మాణానికి దోహదపడే ఒక పునరుత్తేజిత విద్యా వ్యవస్థ ను ఆవిష్కరించగలిగే దిశ లో ఎన్ఇపి ని రూపొందించడం జరిగింది.
జాతీయ విద్యావిధానం 2020 కి చెందిన వివిధ దృష్టికోణాల కు సంబంధించి దేశవ్యాప్తం గా వెబినార్ లను, ఆన్ లైన్ ఆధారిత సమావేశాలను, సదస్సులను నిర్వహిస్తున్నారు.
విద్యా మంత్రిత్వ శాఖ, యూనివర్సిటీ గ్రాంట్ల సంఘం ‘‘జాతీయ విద్యావిధానం-2020 లో భాగం గా ఉన్నత విద్య లో పరివర్తనపూర్వక సంస్కరణల పై సదస్సు’’ను ఇంతకు ముందు నిర్వహించాయి. ప్రధాన మంత్రి శ్రీ నరేంద్ర మోదీ ఆ సదస్సు ను ఉద్దేశించి ప్రసంగించారు.
సెప్టెంబర్ 7న జరగనున్న గవర్నర్ల సమావేశానికి అన్ని రాష్ట్రాల విద్యా శాఖ మంత్రులు, రాష్ట్ర విశ్వవిద్యాలయాల ఉప కులపతులు, ఇతర సీనియర్ అధికారులు కూడా హాజరవుతున్నారు.
గౌరవనీయులైన రాష్ట్రపతి, ప్రధాన మంత్రి ల ప్రసంగాలు డిడి న్యూస్ లో నేరుగా ప్రసారం అవుతాయి.
మహిళా, శిశు అభివృద్ధి మంత్రిత్వ శాఖ
ప్రధాన మంత్రి నరేంద్ర మోదీ మే 30వ తేదీన చిన్నారుల కోసం పీఎం కేర్స్ పథకం కింద ప్రయోజనాలను విడుదల చేయనున్నారు
ఈ కోవిడ్ బాధిత చిన్నారులకు 23 ఏళ్ల వయస్సు వచ్చే వరకు ఆరోగ్య బీమా, విద్య ఆర్థిక సహాయం ద్వారా సమగ్ర సంరక్షణ రక్షణ కల్పించడం ఈ పథకం లక్ష్యం.
ప్రధాన మంత్రి నరేంద్ర మోదీ 2022 మే 30వ తేదీ ఉదయం 10:30 గంటలకు పీఎం కేర్స్ ఫర్ చిల్డ్రన్ స్కీమ్ కింద ప్రయోజనాలను విడుదల చేస్తారు. వీడియో కాన్ఫరెన్సింగ్ ద్వారా. ప్రధాన మంత్రి పాఠశాలకు వెళ్లే చిన్నారులకు స్కాలర్షిప్లను బదిలీ చేస్తారు. చిన్నారుల కోసం పీఎం కేర్స్ పాస్బుక్, ఆయుష్మాన్ భారత్ - ప్రధాన మంత్రి జన్ ఆరోగ్య యోజన కింద హెల్త్ కార్డ్ ఈ కార్యక్రమంలో చిన్నారులకు అందజేయడం జరుగుతుంది. లబ్ధిదారుల పిల్లలు వారి సంరక్షకులు/సంరక్షకులు సంబంధిత జిల్లాలోని సంబంధిత జిల్లా మేజిస్ట్రేట్తో పాటు వర్చువల్ మోడ్ ద్వారా ఈవెంట్లో చేరతారు. ఈ కార్యక్రమానికి ఆయా రాష్ట్రాలు/కేంద్ర పాలిత ప్రాంతాల మంత్రులు, పార్లమెంటు సభ్యులు శాసనసభల సభ్యులు హాజరవుతారు. 11 మార్చి 2020 నుండి 28 ఫిబ్రవరి 2022 మధ్య కాలంలో కోవిడ్-19 మహమ్మారి కారణంగా తల్లిదండ్రులను లేదా చట్టపరమైన సంరక్షకులు లేదా పెంపుడు తల్లిదండ్రులను లేదా జీవించి ఉన్న తల్లిదండ్రులను కోల్పోయిన చిన్నారులకు మద్దతుగా ప్రధాన మంత్రి 29 మే 2021న చిన్నారుల కోసం పీఎం కేర్స్ పథకాన్ని ప్రారంభించారు. ఈ పథకం లక్ష్యం ఏమిటంటే, చిన్నారులకు వసతి వసతి కల్పించడం, విద్య స్కాలర్షిప్ల ద్వారా వారికి సాధికారత కల్పించడం, రూ.పది లక్షల ఆర్థిక సహాయంతో స్వయం సమృద్ధి కోసం వారిని సన్నద్ధం చేయడం ద్వారా చిన్నారులకు సమగ్ర సంరక్షణ, రక్షణను అందించడం. 23 సంవత్సరాల వయస్సు వచ్చే దాకా ఆరోగ్య బీమా వర్తింపజేస్తారు. ఈ పథకం కింద చిన్నారులను నమోదు చేసేందుకు pmcaresforchildren.in పేరుతో పోర్టల్ను ప్రారంభించారు. పోర్టల్ అనేది సింగిల్ విండో సిస్టమ్. ఇది చిన్నారుల కోసం ఆమోద ప్రక్రియను, అన్ని ఇతర సహాయాలను సులభతరం చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు దాదాపు 183 కోట్ల డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.25 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,82,97,24,590
|
|
అందుబాటులోని నిల్వలు
|
|
17,25,37,371
రాష్ట్రాలు, కేంద్ర పాలిత ప్రాంతాలకుఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో దాదాపు 183 కోట్ల  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.25 కోట్లకుపైగా  నిల్వలు అందుబాటులో ఉన్నాయి.
విద్యుత్తు మంత్రిత్వ శాఖ
కోవిడ్ సంరక్షణ కార్యక్రమాలను చేపడుతున్న పవర్గ్రిడ్
కోవిడ్ మహమ్మారి వ్యాప్తి నేపథ్యంలో భారత ప్రభుత్వ విద్యుత్ మంత్రిత్వ శాఖ పరిధిలోని 'మహారత్న' సంస్థ పవర్ గ్రిడ్ కార్పొరేషన్ ఆఫ్ ఇండియా లిమిటెడ్  తన ఉద్యోగులు అందరి  సంరక్షణకు తగు చర్యలు చేపడుతోంది. కోవిడ్-19 వైరస్ బారిన పడిన వారికి తగిన చికిత్సను అందించేందుకు అవసరమైన అన్ని రకాల సహాయాల్ని అందిస్తోంది. కోవిడ్-19 మహమ్మారి వ్యాప్తి నేపథ్యంలో ఈ వైరస్ గురించి ఉద్యోగులకు తగు అవగానహ కల్పించడం.. తగిన రక్షణ పొందేందుకు అవసరమైన ప్రవర్త గురించి తెలియపరిచే కార్యక్రమాలను చేపడుతోంది. పవర్ గ్రిడ్ ఉత్తర ప్రాంతం- II, ఉద్యోగుల కోసం ఐదు టీకా డ్రైవ్లు నిర్వహించింది.
ఉద్యోగులు, వారి పై ఆధారపడిన కుంటుంబ సభ్యులు, కాంట్రాక్టు కార్మికులు, సూపర్ యాన్యుయేటెడ్ ఉద్యోగులు, వారి కుటుంబాల వారి సంక్షేమార్థం టీకా డ్రైవ్లను నిర్వహించారు. జలంధర్, మోగా, హమీర్పూర్, వాగూరాతో సహా.. వివిధ ఉప స్టేషన్లలో పని చేసే ఉద్యోగులకు దీనిని విస్తరించారు. జమ్ములోని ఆర్హెచ్క్యూలో డ్రైవ్ను నిర్వహించారు. ఇందులో సుమారు 100 మందికి టీకా వేశారు. ఆక్సిజన్ సదుపాయం కలిగిన దాదాపు 35 కోవిడ్ కేర్ ఫెసిలిటీ పడకలు ఏర్పాటు చేయబడింది. 24x7 నర్సు సంరక్షణ సౌకర్యం, మరియు రోగనిరోధక నిపుణులతో కూడిన ఐసోలేషన్ సెంటర్ను ఏర్పాటు చేశారు. ఇందులో మొత్తం
నిరంతరం ఇమ్యూనాలజిస్ట్లు అందుబాటులో ఉంటారు. సంస్థ ఉద్యోగులు.. వారిపై ఆధారపడిన వారికోసం నిరంతర కన్సల్టేషషన్, పర్సనల్ విజిట్కు వీలుగా ఏర్పాట్లు చేశారు. సామాజిక దూరం, ముసుగులు , చేతి పరిశుభ్రత ప్రాముఖ్యత గురించి ఉద్యోగులు, కుటుంబ సభ్యులు మరియు సహాయక సిబ్బందికి అవగాహన కార్యక్రమాలను చేపడుతున్నారు. కోవిడ్-19 ప్రవర్తనను వర్ణించే పోస్టర్లను మెయిన్ గేట్, పార్కింగ్ ప్రాంతం, లిఫ్ట్ ఏరియా మరియు ప్రధాన ద్వారం వద్ద ఏర్పాటు చేశారు. ఆర్హెచ్క్యు జమ్మూ రిసెప్షన్లో కూడా వీటిని ఏర్పాటు చేశారు. రవాణా శిబిరాలు, పవర్గ్రిడ్ రెసిడెన్షియల్ కాంప్లెక్స్ యొక్క కమ్యూనిటీ సెంటర్లలో వీటిని ఏర్పాటు చేశారు. ఈ చిన్న కార్యక్రమాలు అనారోగ్యాలను సమర్థవంతంగా నిర్వహించడానికి మరియు వారికి సాధ్యమైనంత ఉత్తమమైన సంరక్షణను అందించడంలో సహాయపడతాయి.
ఆర్థిక మంత్రిత్వ శాఖ
ఇండియన్ స్కూల్ ఆఫ్ బిజినెస్  మొహాలి, ఇండియన్ ఇనిస్టిట్యూట్ ఆఫ్ మేనేజ్మెంట్, కలకత్తాతో కలిసి మౌలిక సదుపాయాల రంగంలో సామర్ధ్య నిర్మాణాల చొరవలలో భాగంగా శిక్షణా కార్యక్రమాలను నిర్వహించిన డిఇఎ
దేశంలో మంత్రిత్వ శాఖలు, రాష్ట్ర ప్రభుత్వాలు, మౌలిక సదుపాయాల అమలులో విస్త్రత పర్యావరణ వ్యవస్థకు సంబంధించిన తగు సామర్ధ్యాలను ప్రోత్సహించేందుకు కెపాసిటీ బిల్డింగ్ కమిషన్  సహకారంతో ఆర్థిక వ్యవహారాల విభాగం  కెపాసిటీ ఎన్హాన్స్మెంట్ ప్లాన్  ను రూపొందించింది. నేటి వరకూ, మౌలిక సదుపాయాల ప్రాజెక్టులప్రణాళిక, నిర్వహణ, అమలు, పర్యవేక్షణతో సంబంధం కలిగి ఉన్న 358మంది సీనియర్ పన్నెండు శిక్షణా కార్య్రకమాలు నిర్వహించింది.
ఈ క్రమంలో ఇండియన్ స్కూల్ ఆఫ్ బిజినదెస్ భాగస్వామ్యంతో వారి మొహాలీ క్యాంపస్లో ప్రాజెక్టు నిర్వహణ, నాయకత్వం అనే అంశంపై 11 నుంచి 15 జులై వరకూ 5 రోజుల శిక్షణా కార్యక్రమాన్ని నిర్వహించింది. ప్రాజెక్టుల గుర్తింపు & ఎంపిక, సమకాలీన ఉపకరణాలు & పద్ధతులు, కాంట్రాక్టు నిర్వహణ, పనితీరు & మార్పు కోసం నాయకత్వం, ప్రభావవంతమైన చర్చల కోసం వ్యూహాలు అన్న అంశాలను ఈ శిక్షణా కార్య్రకమం కవర్ చేసింది. ఈ కార్యక్రమంలో కేంద్ర మంత్రిత్వ శాఖలు / విభాగాలు, సిపిఎస్ఇలు, రాష్ట్ర ప్రభ/త్వాలకు చెందిన 34మంది సీనియర్ అధికారులు పాలుపంచుకున్నారు.
మరొక 5రోజుల శిక్షణా కార్యక్రమాన్ని ఇండియన్ ఇనిస్టిట్యూట్ ఆఫ్ మేనేజ్మెంట్, కలకత్తా భాగస్వామ్యంతో 25 నుంచి 29 జులై వరకూ వారి క్యాంపస్లో నిర్వహించారు., ప్రాజెక్టు నిర్వహణలో సామర్ధ్య నిర్మాణాలు అన్న విషయాంశం పై ప్రధానంగా ఈ కార్యక్రమం జరిగింది. దీనితో పాటుగా, ప్రాజెక్టు యాజమాన్య నమూనా, విపత్తు నిర్వహణ, షెడ్యూలింగ్, పర్యవేక్షణ & నియంత్రణ, విలువ విశ్లేషణ, కాంట్రాక్టు నిర్వహణ, వివాదాల పరిష్కారం అన్న అంశాలు కూడా ఈ కార్యక్రమంలో చోటు చేసుకున్నాయి. ఇందులో కేంద్ర మంత్రిత్వ శాఖలు/ విభాగాలు, సిపిఎస్ఇలు, రాష్ట్ర ప్రభుత్వాలకు చెందిన 35మంది అధికారులు పాల్గొన్నారు.
(
రహదారి రవాణా, హైవేల మంత్రిత్వ శాఖ
గ్వాలియర్-మొరేనా ఫ్లై ఓవర్ జాతికి అంకితం
మధ్యప్రదేశ్లోని మొరేనా పట్టణంలో నిర్మించిన ఫ్లై ఓవర్ను కేంద్ర గ్రామీణాభివృద్ధి, పంచాయతీరాజ్ శాఖ మంత్రి శ్రీ నరేంద్ర సింగ్ తోమర్ జాతికి అంకితం చేశారు. ఎన్హెచ్-3పై 1.42 కి.మీ. పొడవుతో, రూ.108 కోట్ల వ్యయంతో దీనిని నిర్మించారు. కేంద్ర మంత్రులు థావర్చంద్ గెహ్లోత్, శ్రీ ఫగ్గన్ సింగ్ కులస్తే, రహదారి రవాణా&హైవేల శాఖ సహాయ మంత్రి శ్రీ వి.కె.సింగ్, మధ్యప్రదేశ్ ముఖ్యమంత్రి శ్రీ శివరాజ్ సింగ్ చౌహన్, ఎంపీలు, ఎమ్మెల్యేలు, అధికారులు ఈ కార్యక్రమంలో పాల్గొన్నారు.
రాజస్థాన్లోని ధోల్పూర్-మధ్యప్రదేశ్లోని గ్వాలియర్ను ఈ ఫ్లై ఓవర్ అనుసంధానిస్తుంది. ఈపీసీ పద్ధతిలో, ముందుగా నిర్దేశించుకున్న 18 నెలల గడువులోనే వంతెనను నిర్మించారు. నాలుగు లైన్ల ఈ వంతెన పొడవు 780 మీటర్లు. ధోల్పూర్ వైపు నుంచి 300 మీటర్ల రిటైనింగ్ వాల్, గ్వాలియర్ వైపు నుంచి 340 మీటర్ల రిటైనింగ్ వాల్ ఉంది. రెండు వైపులా సర్వీస్ రోడ్లను నిర్మించారు. ఫ్లై ఓవర్ రాకతో మోరెనాలో వాహనాల రద్దీ తగ్గి; సమయం, ఇంధనం ఆదా అవుతాయి.
ఈ ప్రాజెక్టును త్వరగా మంజూరు చేసి, గడువులో పూర్తయ్యేలా చేసినందుకు కేంద్ర రహదారి రవాణా&హైవేల శాఖ మంత్రి శ్రీ నితిన్ గడ్కరీని, నరేంద్ర సింగ్ తోమర్ అభినందించారు. ప్రాజెక్టును చురుగ్గా పర్యవేక్షించినందుకు సహాయ మంత్రి వి.కె.సింగ్కు కృతజ్ఞతలు తెలిపారు. దీర్ఘకాలంలో ఈ ప్రాంతంలో రవాణా సౌలభ్యాన్ని ఫ్లై ఓవర్ పెంచుందని చెప్పారు.
మొరేనా ఫ్లై ఓవర్ నిర్మాణంతో చరిత్ర మారిందని ముఖ్యమంత్రి శివరాజ్ సింగ్ చౌహన్ అన్నారు. కేంద్ర నుంచి మొరేనా కోరుకున్నది నెరవేరిందని చెప్పారు. జిల్లాలో చేపట్టిన అనేక అభివృద్ధి ప్రాజెక్టులను ప్రస్తావించారు. అభివృద్ధికి సాక్షులుగా మారడంతోనే సరిపెట్టుకోకుండా, మనస్పూర్తిగా అందులో పాల్గొనాలని మొరెనా ప్రజలకు పిలుపునిచ్చారు.
ప్రజా సౌకర్యాలను సులభతరం చేసే అభివృద్ధిపై కేంద్రం దృష్టి పెట్టిందని రహదారి రవాణా&హైవేల శాఖ సహాయ మంత్రి శ్రీ వి.కె.సింగ్ చెప్పారు. ఈ ప్రాంతంలో ఇదే ప్రధాన అనుసంధాన మార్గం కాబట్టి, ప్రస్తుత విస్తరణను ముఖ్యమైనదిగా అభివర్ణించారు. గతంలో ఉన్న బ్లాక్ స్పాట్లలో ప్రమాదాలను తగ్గించడానికి కూడా ఫ్లై ఓవర్ సాయపడుతుందని అభిప్రాయపడ్డారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
విడుదలైన ఏప్రిల్, 2023 "సెక్రటేరియట్ రిఫార్మ్స్" 5వ ఎడిషన్ నివేదిక
3,25,665 ప్రజా ఫిర్యాదులు పరిష్కరించబడ్డాయి; 1,37,994 ఫిజికల్ ఫైల్లు రివ్యూ చేయబడ్డాయి, వాటిలో 1,16,538 ఫైళ్లు తొలగించబడ్డాయి.
30 మంత్రిత్వ శాఖలు/విభాగాలు ఏప్రిల్ 2023కి సంబంధించిన ఇ-రసీదుల్లో 100% వాటాను కలిగి ఉన్నాయి
3,159 సైట్లలో పరిశుభ్రత కార్యక్రమం నిర్వహించబడింది; 7.22 లక్షల చ.అ. స్థలం ఖాళీ చేయబడింది.
స్క్రాప్ అమ్మకం ద్వారా రూ.29.26 కోట్ల ఆదాయం వచ్చింది
23.12.2022న నేషనల్ వర్క్షాప్లో తీసుకున్న నిర్ణయాల ప్రకారం డిఏఆర్పిజి ఏప్రిల్, 2023 సంబంధించి "సెక్రటేరియట్ సంస్కరణల"పై నెలవారీ నివేదికను ప్రచురించింది.
ఏప్రిల్, 2023 నెల నివేదికకు సంబంధించి ముఖ్యాంశాలు క్రింది విధంగా ఉన్నాయి:
స్వచ్ఛతా ప్రచారం & పెండెన్సీ తగ్గింపు
- 1,37,994 ఫైళ్లను పరిశీలించారు..1,16,538 ఫైళ్లు తొలగించబడ్డాయి
- 3,25,665 ప్రజా ఫిర్యాదులను పరిష్కరించారు
- ఏప్రిల్, 2023లో 7,22,779 చదరపు అడుగుల స్థలం ఖాళీ చేయబడింది
- ఏప్రిల్, 2023లో స్క్రాప్ అమ్మకం ద్వారా రూ.29,26,02,083/- ఆదాయం లభించింది
- 3,159 సైట్లలో స్వచ్ఛత ప్రచారం నిర్వహించారు
నిర్ణయం తీసుకోవడంలో సామర్థ్యాన్ని పెంచడం
- 71 మంత్రిత్వ శాఖలు/విభాగాలు ఆలస్యంగా అమలు చేశాయి 
- 72 మంత్రిత్వ శాఖలు/విభాగాలు ప్రతినిధి బృందం ఉత్తర్వులను జారీ చేశాయి 
- డెస్క్ ఆఫీసర్ సిస్టమ్ 40 మంత్రిత్వ శాఖలు/ విభాగాల్లో అమలులో ఉంది
ఇ-ఆఫీస్ అమలు మరియు విశ్లేషణలు
- ఇ-ఆఫీస్ 7.0 మైగ్రేషన్ కోసం గుర్తించబడిన మొత్తం 75 మంత్రిత్వ శాఖలు ఇ-ఆఫీస్ 7.0ని స్వీకరించాయి.
- 8,01,280 క్రియాశీల భౌతిక ఫైల్లకు గాను 28,37,895 క్రియాశీల ఇ-ఫైళ్లు
- ఏప్రిల్, 2023 నెలలో 30 మంత్రిత్వ శాఖలు/విభాగాలు 100% ఇ-రసీదులను కలిగి ఉన్నాయి
- మార్చి 2023లో 91.1% వాటాకు వ్యతిరేకంగా ఏప్రిల్ 2023లో ఇ-రిసిప్ట్స్లో 91.52% వాటా
ఉత్తమ పద్ధతులు
- డిపార్ట్మెంట్ ఆఫ్ ఎక్స్-సర్వీస్మెన్ వెల్ఫేర్ పోర్టల్ ఆఫ్ డిజిఆర్  dgrindia.gov.inని యూజర్ ఫ్రెండ్లీగా మార్చడానికి పునరుద్ధరించింది. డిజిఆర్ పోర్టల్లో జేసిఓ/ఓఆర్లకు ఉద్యోగ అవకాశాల ఆన్లైన్ నమోదు ప్రారంభించబడింది. గతంలో ఈ సదుపాయం కేవలం అధికారులకు మాత్రమే ఉండేది. ఏఎఫ్ఎఫ్డి ఫండ్ల కోసం పౌరుల నుండి ఆన్లైన్ విరాళాలు చేయడం కోసం 2022-23 సంవత్సరంలో https://affdf.gov.in/’ మరియు www.maabharatikesapoot.mod.gov.in/’ అనే రెండు కొత్త పోర్టల్లు ప్రారంభించబడ్డాయి.
- మినిస్ట్రీ ఆఫ్ స్కిల్ డెవలప్మెంట్ & ఎంటర్ప్రెన్యూర్షిప్, మైక్రోసాఫ్ట్ ఆఫీస్, డేటా అనాలిసిస్, డిజైన్ థింకింగ్ వంటి విభిన్న అంశాల కోసం ఇండియన్ స్కూల్ ఆఫ్ బిజినెస్, కెపాసిటీ బిల్డింగ్ కమిషన్, ఐఎస్టిఎం మొదలైన వివిధ సంస్థలతో కలిసి మంత్రిత్వ శాఖ అధికారుల కోసం అనేక సామర్థ్య నిర్మాణ కార్యక్రమాలను చేపట్టింది.
- సమాచార & ప్రసార మంత్రిత్వ శాఖసినిమా షూటింగ్లను ప్రోత్సహించడానికి మరియు సులభతరం చేయడానికి x ఫిల్మ్ ఫెసిలిటేషన్ ఆఫీస్  ఏర్పాటు, ప్రసార సంబంధిత కార్యకలాపాల కోసం దరఖాస్తులను సులభతరం చేయడానికి బ్రాడ్కాస్ట్ సేవా  పోర్టల్ మరియు పరిష్కరించడానికి ఫాక్ట్ చెక్ యూనిట్  వంటి అనేక కార్యక్రమాలను చేపట్టింది.
- ఓడరేవుల షిప్పింగ్ మరియు జలమార్గాల మంత్రిత్వ శాఖ ఫైల్లు మరియు రసీదు పెండెన్సీ నివేదికలను క్రమం తప్పకుండా పర్యవేక్షించడం, ఇ-ఫైళ్ల పార్కింగ్కు సంబంధించి అధికారుల వర్క్షాప్ మరియు రసీదులను మూసివేయడం వంటి అనేక చర్యలను చేపట్టింది. ఫలితంగా రసీదులు/ఫైళ్ల తొలగింపులో గణనీయమైన మెరుగుదల ఏర్పడింది. మంత్రిత్వ శాఖలోని ఉద్యోగులను ప్రేరేపించడానికి, మే 1, 2023 నుండి "ఆఫీసర్ ఆఫ్ ది మంత్" పథకం కూడా ప్రారంభించబడింది.
<><><><><>
(Visitor Counter : 79
రక్షణ మంత్రిత్వ శాఖ
దేశ సైనిక చరిత్రకు సంబంధించిన జ్ఞానాన్ని పొందవలసిందిగా యువతకు విజ్ఞప్తి చేసిన రక్షణ మంత్రి రాజ్నాథ్ సింగ్
మన రక్షణ దళాలు పోరాడిన యుద్ధాల గురించి, వృద్ధ సైనికుల అనుభవాల నుంచి యువత, సాధారణ ప్రజలు స్ఫూర్తిని పొంది దేశభక్తిని అలవరచుకునేందుకు 4వ సైనిక సాహిత్య ఫెస్టివల్ వంటి వినూత్న చొరవలు అవకాశాన్ని కల్పిస్తాయని రక్షణ మంత్రి రాజ్నాథ్ సింగ్ పేర్కొన్నారు. దృశ్య మాధ్యమం ద్వారా ఆయన ఫెస్టివల్లో ప్రసంగించారు. సైనిక చరిత్ర ప్రాముఖ్యతను పట్టి చూపుతూ, రక్షణ మంత్రిత్వ శాఖ బాధ్యతలను చేపట్టిన తర్వాత దేశ సరిహద్దు చరిత్ర గురించి సాగుతున్న రచనను పురోగమింపచేసేందుకు కమిటీని ఏర్పాటు చేసినట్టు రాజ్నాథ్ సింగ్ చెప్పారు. మన సరిహద్దు చరిత్రపై దృష్టి పెట్టి, అక్కడ పోరాడిన యుద్ధాలు, సైనికులు చేసిన త్యాగాల గురించి సరళమైన భాషలో, బాగా చదివింప చేసే, సాధారణ ప్రజలు తేలికగా అర్థం చేసుకోగలిగిన సాహిత్యం తీసుకురావడమన్నది భావి తరాలకు లబ్ధి చేకూరుస్తుందన్నారు. అనేకమంది సైనిక దళంలో అనుభవజ్ఞులు, పరిశోధకులు ఎప్పటికప్పుడు జర్నళ్ళను ప్రచురిస్తూ ప్రజలకు, నిపుణులకు మధ్య ఉన్న జ్ఞాన పరమైన తేడాను తగ్గించడంపై దృష్టి పెడుతున్నారని రాజ్నాథ్ సింగ్ చెప్పారు.
ఈ ఏడాది సైనిక సాహిత్య ఫెస్టివల్, సాహసోపేతమైన మన సైనికులు వీరత్వం ప్రదర్శించిన 1971 యుద్ధపు 50వ వార్షికోత్సవమైన స్వర్నిం విజయ్ దివస్ వేడుకలు ఏకకాలంలో వచ్చాయని రక్షణ మంత్రి అన్నారు. ఆ యుద్ధంలో సైనికుల వీరత్వం నేటికీ కూడా ఆదర్శంతంగా పరిగణిస్తారని అన్నారు. అనుభవజ్ఞులతో పరస్పరం చర్చించి, వారి అనుభవాల నుంచి ప్రత్యక్ష జ్ఞానాన్నిపొందే అవకాశాన్ని కోల్పోవద్దని యువతకు ఆయన విజ్ఞప్తి చేశారు. సాహిత్య ఫెస్టివల్ సందర్భంగా వివిధ కార్యక్రమాలను, చర్చలను నిర్వహించడాన్నిరాజ్నాథ్ సింగ్ ప్రశంసించారు. ఇవన్నీ కూడా కేవలం సైనిక అంశాలకు పరిమితమైనవే కాక దేశానికి సంబంధించిన సాంస్కృతిక అంశాలు కూడా ఉండడాన్ని కొనియాడారు. యుద్ధ స్వభావం కూడా కాలాన్ని బట్టి, పరిణామం చెందుతున్న సాంకేతికతలను బట్టి మారుతోందని, ఆయన అన్నారు.మనం ఆధునిక సాంకేతికత విసురుతున్ననూతన రక్షణ సవాళ్ళ పట్ల మనం అప్రమత్తంగా ఉండాలన్నారు. భవిష్యత్తులో ఇతివృత్తం ఆధారంగా కార్యక్రమాలను నిర్వహించవలసిందిగా రాజ్నాథ్ సింగ్ నిర్వాహకులకు విజ్ఞప్తి చేశారు. సైనిక సాహిత్య ఫెస్టివల్ విజయవంతం కావాలని శుభాకాంక్షలు తెలిపారు.
పంజాబ్ గవర్నర్ విజయేంద్ర పాల్ సింగ్ బద్నోర్, పంజాబ్ ముఖ్యమంత్రి కెప్టెన్ అమరీందర్ సింగ్ కూడా ఈ కార్యక్రమంలో ప్రసంగించారు.
ప్రధాన మంత్రి కార్యాలయం
మరో 75 రోజుల కంటే తక్కువ వ్యవధి లోనేవస్తున్న అంతర్జాతీయ యోగ దినం 2023 ను గొప్ప ఉత్సాహం తో జరుపుకోవాలంటూ పౌరుల కువిజ్ఞప్తి చేసిన ప్రధాన మంత్రి
అంతర్జాతీయ యోగ దినం 2023 ను మహోత్సాహం తో జరుపుకోవలసింది గా ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు.
ఆయుష్ శాఖ కేంద్ర మంత్రి శ్రీ సర్బానంద సొనొవాల్ చేసిన ఒక ట్వీట్ ను ప్రధాన మంత్రి శేర్ చేస్తూ -
‘‘అంతర్జాతీయ యోగ దినం 2023 కు మరో 75 రోజుల కంటే తక్కువ వ్యవధే మిగిలి ఉంది, మరి మీరంతా ఈ దినాన్ని పూర్తి ఉత్సాహం తో పాటించాలని, క్రమం తప్పక యోగ ను అభ్యసించాలని మీ అందరి ని నేను కోరుతున్నాను.’’ అని పేర్కొన్నారు.
(
ప్రధాన మంత్రి కార్యాలయం
‘మన్ కీ బాత్’ క్విజ్ లో పాలుపంచుకోవలసింది గా ఆహ్వానించిన ప్రధాన మంత్రి
‘మన్ కీ బాత్’  కార్యక్రమం తాజా ఎపిసోడ్ లో అనేక సాముదాయిక ప్రయాస లు సహా చర్చించినటువంటి అంశాల కు సంబంధించి రూపొందిన క్విజ్ లో పాలుపంచుకోవలసింది గా ప్రధాన మంత్రి శ్రీ నరేంద్ర మోదీ సూచించారు.
ప్రధాన మంత్రి ఒక ట్వీట్ లో -
‘‘మనం ఈ నెల లో జరిగిన #MannKiBaat  కార్యక్రమం లో అనేక సాముదాయిక ప్రయాసలు సహా విభిన్నమైన అంశాల ను ప్రస్తావించుకొన్నాం. నమో ఏప్  లో ఎమ్ కెబి క్విజ్  లో పాలుపంచుకోగలరు.’’ అని పేర్కొన్నారు.
ప్రధాన మంత్రి కార్యాలయం
పరీక్షా పే చర్చ 2022లో పాల్గొన వలసిందిగా ప్రధానమంత్రి పిలుపు
ప్రధానమంత్రి శ్రీ నరేంద్ర మోదీ పరీక్షా పే చర్చ 2022 కార్యక్రమానికి సంబంధించి ట్వీట్ చేశారు. ఈ కార్యక్రమానికి తమ పేర్లను రిజిస్టర్ చేసుకోవలసిందిగా ఆయన కోరారు. ఇది మన క్రియాశీల యువతతో మాట్లాడడానికి,వారి సవాళ్లు, వారి ఆకాంక్షలను మరింత గా అవగాహన చేసుకోవడానికి వీలు కలిగిస్తుందని ఆయన అన్నారు.
ఇందుకు సంబంధించి ప్రధానమంత్రి ఒక ట్వీట్ చేస్తూ.,
"పరీక్షలు దగ్గరపడుతున్నాయి. అందుకే పరీక్షా పే చర్చ 2022. మనం ఒత్తిడి లేని పరీక్షల గురించి మాట్లాడుకుందాం. మరోసారి మనం మన పరీక్షా యోధులకు, వారి తల్లిదండ్రులకు, టీచర్లకు మద్దతునిద్దాం. ఈ ఏడాది #PPC2022. కు రిజిస్టర్ చేసుకోవలసిందిగా మిమ్మలందరినీ కోరుతున్నాను.
వ్యక్తిగతంగా పరీక్షా పే చర్చ అనేది ఒక అద్భుతమైన అభ్యసన అనుభవం. ఇది మన క్రియాశీల యువతతో అనుసంధానం కావడానకి, వారి సవాళ్లు, ఆకాంక్షల గురించి మరింత మెరుగ్గా అవగాహన చేసుకోవడానికి ఉపకరిస్తుంది. విద్యా ప్రపంచంలో వస్తున్న అధునాతన ధోరణులను తెలుసుకోవడానికి కూడా ఇది అవకాశం కల్పిస్తుంది. #PPC2022" అని ప్రధాన మంత్రి తమ సందేశంలో పేర్కొన్నారు.